rlitschk/wikidir huggingface dataset:
D’ Kìrchhoofschtrooss (offiziäll ìm zwaischproochiga Schtroossaschìld Kirchhofstross; uff Frànzeesch rue de la Somme) ìsch a Schtrooss z’ Mìlhüüsa. Sa verbìndet d’ Wìldamànnsgass mìt dr Metzerschtrooss. D’ Kìrchhoofschtrooss fàngt àn dr Wìldamànnsgass, fàscht geega-n-ìwwer Uff dr Sinnà, grààd biim Näikwàrtiar Plàtz. Sa làuift ìn Rìchtung Nord-Nordoscht uff äbba 235 Määter bis àn d’ Metzerschtrooss. Bis àn dr Kriizung mìt Àm Bollwark düet àui dr Mìlhüüser Tràm uff dr Schtrooss fààhra (Linia 1, 3 un Tram-Train). Rue de la Somme (Kirchhofstross). In: Conseil Consultatif du Patrimoine Mulhousien, Société d’ Histoire et de Géographie de Mulhouse (Hrsg.): Les rues de Mulhouse : Histoire et Patrimoine. JdM Éditions, Mìlhüüsa 2009, ISBN 2-915836-67-1, S. 542–543 (französisch, Erstausgabe: 2007). Commons: Kìrchhoofschtrooss (Mìlhüüsa) – Sammlig vo Multimediadateie Somme (rue de la) / Kirchhofstross. In: Zweisprochiga Strossaschìlder ìn Mìlhüsa. 23. August 2016, abgruefen am 17. Januar 2023 (französisch). 47.747657.34275Koordinate: 47° 44′ 51,5″ N, 7° 20′ 33,9″ O
Dr Sailergrààwa (offiziäll ìm zwaischproochiga Schtroossaschìld Seilergrawà; uff Frànzeesch rue des Cordiers) ìsch a Schtrooss ìm Schtàdtzäntrum vu Mìlhüüsa. Dr neerdliga Tail vum Sailergrààwa lììgt hìnter’m histoorischa Roothüüs ìn dr Àltschtàdt. Ar ìsch äbba 105 Määter làng un verbìndet dr Roothüüsdurchgàng mìt dr Wìldamànnsgass. Ar trìfft dr Hàlbmonddurchgàng. D’rzüa gìtt’s a klainer Tail vum Sailergrààwa süüdlig vum Roothüüsdurchgàng — ’s ìsch a Sàckgàssa, wo äbba 20 Määter làng ìsch, un wo hìnter da Gebäijer vum Theààterdurchgàng làuift. Ìm Plàn vum Hofer (1830) wìrd dia Schtrooss Spiegelmühle un Seilergraben gnännt. Dr Spiegelmììhla hàt vor’m 18. Joohrhundert àn dr Schtàdtmüüra biim Schpiageltoor gschtànda. D’ Sailer hann ìhra Ràuifa-n-àm Grààwa gschtällt. Dur a Verordnung vum 11. Nowamber 1843 hàt dr Mìlhüüser Gmaindaroot d’ Schtrooss uff Frànzeesch Impasse des Cordiers gnännt — dàs bediitet wärtlig „Sàckgàssa vu da Sailer“. Àn dr Zitt vum Raichslànd Elsàss-Lothrìnga-n-ìsch d’ Schtrooss ìn Seilergraben umtaift worra. Ànna 1919 hàt sa ìhra frànzeescha Nàmma nochamol ìwwernumma. Vu 1940 bis 1944 hàt sa nochamol Seilergraben ghaissa. Ànna 1956 ìsch s’ Gàschthüüs Apollo àbgrìssa worra; domìt ìsch dr Sailergrààwa mìt dr Wìldamànnsgass verbunda worra. Hìtt ìsch a Pàrkplàtz ìm neerdliga Tail vu dr Schtrooss. Rue et Place des Cordiers. In: Conseil Consultatif
Kern chan en Familiename sii. Bekannti Namensträger: Björn Kern (* 1978), e dytsche Schriftsteller Hans Kern (1945–2013), e dytsche Fasnächtler, Mundartdichter und Naturkundler Manfred Kern (Politiker) (* 1958), e dytsche Styyrberoter un Bolitiker Severin Kern (1900–1986), e dytsche Kommunalbolitiker
Götz isch e Churzform vo Gopfriid und chunnt vo althochdütsch „got-fridu“ = Gott + Friide, Schutz. Götz oder Goetz isch dr Familienaame vo deene Lüt: Peter Götz (* 1947), e dütsche Politiker Curt Goetz (1888–1960), e dütsch-schwizerische Schriftsteller und Schauspiiler Götz isch dr Vornaame vo deene Lüt: Götz George (1938–2016), e dytsche Schauspiiler Götz vo Berlichinge (um 1480–1562), e fränkische Riichsritter
Dr Karl Alexander Müller (* 20. April 1927 z Basel; † 9. Jänner 2023 z Züri; haimetberächtigt z Khuur un z Schafuuse) isch e Schwyzer Physiker gsii. Anne 1987 het er zäme mit em Georg Bednorz dr Nobelbrys fir Physik iberchuu „fir ihri bahnbrächend Entdeckig vu dr Supraleitig in keramische Materialie“. Dr Alex Müller isch z Basel as Suhn vum Paul Rudolf Müller, eme Chaufmann un Musiker, un dr Irma Müller geb. Feigenbaum uf d Wält chuu. Sy Großvater Carl Müller het d Schoggifabrik „Grison“ z Khuur grindet ghaa. Dr Müller isch z Salzburg, z Dornach un z Lugano ufgwagse, mit elf Johr isch er uf di Evangelisch Mittelschuel z Schiers gange. No dr Schuel het er an dr ETH Züri Physik studiert, unter anderem bim Paul Scherrer un em Wolfgang Pauli. Anne 1952 het er dert s Diplom gmacht un 1958 zum Dr. sc. nat. promowiert. Vu 1959 bis 1963 het er as Laiter vu dr Magnetresonanz-Gruppe am Gämfer Battelle-Institut gforscht un isch derno ans IBM-Forschigslabor z Rüeschlike gwägslet. Vu 1973 bis 1985 het er d Physikabdailig vum Labor glaitet. Anne 1982 isch er e IBM-Fellow wore, dodermit het er velligi Forschigsfreihait ghaa. Dr Müller het uf em Gebiet
i7i12i13i15i15i16i17 Dè Baanhof Donaueschingè (Abchürzig: RDO) isch èn Drènnigsbaanhof im Südè vo Baddè-Württèbärg un uff dè Südboor glègè. Er isch dè einzigè Baanhof vo dè Stadt Donaueschingè. Ußerdèm git s nò d Haltepüngt Donaueschingè Allmendshoffè, Donaueschingè Mitti/Sidlung, Donaueschingè Aufè un Donaueschingè Grüèningè. Dè Baanhof hèt füüf Baanschteiggleis. Dõ haltet öppè 100 Fèrnvokeerszüüg (nu am Wuchéänd), DB Regio un Hoèzollerischè Landesbaan (HZL). Dè Baanhof isch am 15. Juni 1868 als vorläufigè Ändbaanhof vum Deilabschnitt Donauèschingè–Ängè vo dè Schwarzwaldbaan in Bedryb gnõ worrè. Am 6. Auguscht 1869 isch d Strèggi gu Villingè volängèrèt worrè. Am 18. Oktobèr 1892 isch d Baanschtrèggi Donaueschingè–Hüfingè fèrtiggschtellt worrè un dè Baanhof isch zum Drènnungsbahnhof mutyrt. Glychzitig isch dè Eschinger Baanhof Sitz von èm Baanmeischter un d Kapazidät durch zuèsätzlichi Gleis erwittèrèt worrè. Am 20. Auguscht 1901 isch diè Hinteri Höllèdalbaan vo Donaueschingè uff Neuschtadt an Eschinger Baanhof aagschlossè worrè, dõdèmit isch Donaueschingè übber d Baan via Titisee mit Fryburg vobundè worrè. Anno 1902 isch dè Empfangsbau (EG) abgrissè un durch èn Neubau ersetzt worrè. En Großdeil vo dè Baanaalaagè, unter andrèm au s EG, isch im Zweitè Wältchrièg kabutt bombt worrè. Sèllèwäg hèt mò nõch èm Chrièg dè Bau von èm neuè EG beschlossè, wo im
Schneider isch e Familiename, wu abglaitet isch vum hochdytsche Wort fir Schnyder. Eso haiße z. B. die Lyt: Élisabeth Baume-Schneider (* 1963), e Schwiizer Bolitikeri (SP) Hans Schneider (Journalist) (1913–2002), e dytsche Schurnalischt un Autor Hansjörg Schneider (* 1938), e Schwiizer Schriftsteller Johann Schneider-Ammann (* 1952), e Schwiizer Unternähmer un Bolitiker Jörg Schneider (Schauspieler) (1935–2015), e Schwiizer Schauspiller Lance Adams-Schneider (1919–1995), a näiseelandischer Politiker un Diplomàt Martin Gotthard Schneider (1930–2017), e dytsche Kommunalbolitiker Michael Schneider (Logopäde) (* 1966), e dytsche Logopeed Reinhold Schneider (1903–1958), e ditsche Schriftsteller Simone Schneider (* 1974), e dytschi Schriftstelleri Vreni Schneider (* 1964), e Schwiizer Skirännfahreri
Landolt isch uursprünglich en männliche Tauffname gsy, wo mit de Zyt zum Vattername (Patronymikum) und zletschtamänd zum Gschlächtsname (Familiename) woorden isch. Es isch e Zämesetzig us althoochtüütsch land und althoochtüütsch *walto. En walto isch öpper gsy, wo waltet, aso Gwalt über öpper oder öppis hät (vgl. s Woort Aawalt). As Familiename gönd di hüttige Schwyzer Landolt uf zwäi verschideni Gschlächter zrugg. D Wuurzle vom äinte Gschlächt ligged im Glaarnerland reschpäktyve z Näfels (hütt zu Glarus Nord). Vo deet uus händ s im Spaatmittelalter au am Zürisee afa wone: I de Stadt Züri sind s ab 1370 bikannt, dezue anen i der Ängi, z Taalwyl und z Adlischwyl. Vo der Ängi uus isch im 18. Jarhundert en Landolt uf Nöiestadt am Bielersee uusgwanderet und hät deet 1725 s Bürgerrächt überchoo, und vo deet uus sind s au uf Gämf und sind deet 1875 Bürger woorde. D Wuurzle vom andere Gschlächt ligged im Noorde vom Kanton Züri, nämli im Wyland, bsunders z Chlyandlefinge. Vom Wyland uus sind Landolt im 16. Jarhundert i s doozmaal bèèrnisch Aargöi uusgwanderet; s Bürgerrächt vo Aarau händ die sit 1592. Vo Chlyandlefingen isch im 19. Jarhundert äinen i d Umgäbig vo de Stadt Züri choo und hät
S QUINT Magazin isch e Basler Schielermagazyyn. S'isch s'europawitt grösste Printmedium, wo ussschliesslig dur Schieler produziert wird. Jööhrlig wärde zwüsche drey und vier Ussgoobe publiziert. Im Johr 2017 isch d'Idee fürs Magazyyn während ere Diskussion vom Stanislaw Zytynski, em Nima Zarnegin und ihrer Klasselehrerin Barbara Schmitz über postfaktischi Politik und populistischi Mediebrichterstattig entstande. Bsunders d'Unzueverlässigkait vo de Medie isch e wichtige Gsprööchsgegestand gsy. Nach dääre Diskussion hän dr Stanislaw Zytynski und dr Nima Zarnegin drmitt aagfange, ihri Mitschielerinne und Mitschieler aazspräche, und so e ersti Redaktion, bschdändig uss säx Persone, zämmezstelle. Zums Magazin unterstütze, hän sie dr gemainnützigy Verain QUINT (friehner "Cerisier") gründet. Sytdäm het sich s'Team stetig vergrösseret und bestooht mittlerwyyle uss Dutzende Mitglieder uss allne Basler Gymnasie und Fachmaturitätsschuele. Aktiv an de Magazyyn bedailigt sin jewyyls zwüsche 20 und 30 Jugendlichi. Jeedi Ussgoob drääit sich um e bestimmts Thema, wie zum Byspiil: Laideschaft, Syschdeem, oder dr Umgang mit Gschicht und Territorialrächt. Daas Thema wird denn im ganze Heftli in Form vo Artikel behandlet. S'Magazyyn wird mit Grafike, Bilder und wittere Illustratione gstaltet. In jedere'n Ussgoob findet sich au e Politik- sowie e Kulturdail. D'Ussgoobe vom Magazyyn wärde in Mittelschuele in Basel verdailt und ussgleggt und erraiche'n eso bis
De Salomon (züritüütsch: Salemaa) Landolt (* 10. Dezämber 1741 z Züri; † 26. Novämber 1818 z Andlefinge) isch en Zürcher Landvogt, Richter, Militèèrmaa, Landwiirt, Kantonaalpolitiker und Maaler gsy. Uufzoge woorden isch de Landolt, wo us emen alte regimäntsfèèige Gschlächt vo de Stadt Züri choo isch, hauptsächli vo sym Grosvatter mueterssyts, em Gänerall Salemaa Hirzel, wo uf Schloss Wülflinge (hüt zu Wintertuur) gwont hät. Deet hät er au afa maale. 1765 isch er uf Metz (hüt z Nordoschtfrankrych) gschickt woorde, won er d Militèèrschuel bsuecht hät. Aber wenig drufaben isch er uf Parys zum Architäktuur studiere. 1767 isch er uf Züri zrugg und Richter am Stadtgricht woorde. Dezue ane hät er s Zürcher Militèèr uf Vordermaa praacht: Er hät d Milize nöi organisiert und es Scharffschütze-Corps uufpoue. 1776 isch er uf Berlyn, won er em König Fridrich em Groossen uufgfalen isch – und dèè hät en prompt yglade zum lenger blybe und zum syni Truppen aazluege. Er hett sogaar chönen im prüüssische Heer e hööchi Posizioon ynèè, aber das hät de Landolt dänn doch nöd wele. Na im glyche Jaar isch er wider uf Züri häi. 1781 hät en de Raat zum Landvogt vo Gryffesee gwelt. Das isch zwaar nu e
D Therese Affolter (* 28. Novämber 1951 z Bärn) isch e Schwyzer Schauspiileri. Si het vu 1971 bis 1974 Schauspiil am Max-Reinhardt-Seminar z Wien studiert un dert scho erschti Ufdrit am Wiener Theater der Courage un am Theater am Neumarkt z Züri ghaa. Vu 1974 bis 1979 het si ne Engaschmänt am Wirttebärgische Staatstheater Stuegert ghaa un do unter anderem d Elsie in dr Uruffierig vu Sonntagskinder vu dr Gerlind Reinshagen (Reschye: Alfred Kirchner), s Gretchen in s Goethes Faust (Reschy: Claus Peymann) un d Isabella in s Shakespeares Mass für Mass (Reschy: B. K. Tragelehn) gspiilt het Anne 1979 isch d Affolter an s Schauspiilhuus Bochum gwägslet, wu si in dr Titelroll in Die heilige Johanna der Schlachthöfe vum Bertolt Brecht ufdrätten isch. Vu 1980 bis 1983 isch si Miotglid vum Ensemble vum Dytsche Schauspiilhuus z Hamburg gsi un het dert unter anderem d Polly in Die Dreigroschenoper vum Bertold Brecht / Kurt Weill un d Eve in Der zerbrochene Krug vum Heinrich von Kleist gspiilt. Vu 1983 bis 1985 het si ne Engaschmänt am Minchner Residenztehater ghaa un het dert unter anderem d Porzia in s Shakespeares Der Kaufmann von Venedig un d Mascha in Die Möwe vum
D Baanschtrèggi Duttlingè–Hattingè, au d Hattinger Kurvè, Hattinger Vobindungskurvè odder d Hattinger Schleifè dauft, isch è eingleisigi, elegtrifizyrti Hauptbaan im a dè südweschtlichstè Rand vum Schwõbèland am nördöschtliche Rand vum Baddischè Obberland. D Strèggi volauft hützdaag vollschtändig im Landchrais Duttlingè. Am 15. Mai 1934 isch d Vobindungskurvè vom Baanchnotè Duttlingè zum Abzwygbaanhof Hattingè (Baddè) a dè Baddischè Schwarzwaldbaan. Dè Bhf. Hattingè isch sit öppè Aafang dè 1980er Johr nu nò èn Bedrybsbaanhof ooni Personè- odder Güètervokeer. Grundsätzlich volauft d Vobindungsschtrèggi in èrè witzogènè Kurvè, wo vo Duttlingè hèr un dalobsi aagluègèt nõch links gòt. En détail gòt bschtòt diè Linkskurvè abber us è baar Graadè un è baar Links- un eim Rächtsbogè, sèllèwäg beschriibt dè Uusdrugg Vobindungsschtrèggi dè Volauf bräziser. Im wittèrè wörd dè Strèggèvolauf vom Bhf. Duttlingè bis zum Bhf. Hattingè aagluègèt, also s Donaudal uèzuès. Am weschtlichè Uusfaarsignaal vom Duttlinger Baanhof lyt dè Nordoscht-Stutzè vo dè Strèggi bim km 0,0. Dört a dè Weschtuusfaart vum Duttlinger Baanhof lyt gègèübber vo dè Drènnschtèll Vobindungsschtrèggi⇔Donaudalbaan dè früènèrè Duttlinger Ringlokschuppè. D Vobindungsschtrèggi gòt in Möhringer S-Bogè iè un wendèt sich mit ènèm Linksbogè vo dè Donaudalbaantrassè ab un übberquert denn bi km 1,0 d B 311 mit ènèm 15 m langè
D Juliette Binoche (* 9. Merz 1964 z Paris) isch e franzeesischi Schauspiileri un Oscar-Bryysdreegeri. Dr Vater Jean-Marie Binoche isch Reschisseer, Schauspiiler un Bildhauer gsii. D Mueter Monique Stalens isch polnischer Härchumft gsii un het as Schauspiileri un Lehreri gschafft. Iri Eltere hän s chinschtlerisch Inträssi an iri Doochter wytergee. Iri Grooßeltere vu dr Muetersyte här sin as polnischi Intellektuälli uf Auschwitz deportiert woore. Scho ase chlai het d Juliette Binoche Theater gspiilt. Anne 1985 het si ne chlaini Roll im Film Je vous salue, Marie (Maria und Joseph) vum Jean-Luc Godard iiberchuu. Bal sin anderi Film in dr unterschiidligschte Genre chuu. Iri eerscht Uuszaichnig het si anne 1986 mit em Romy-Schneider-Bryys iiberchuu. Anne 1997 het si ire änglisch Theater-Debüt im Londoner Almeida Theatre in dr Roll vu dr Ersilia Dei in Naked (Vestire gli ignudi) vum Luigi Pirandello ghaa. Näbe andere europäische Filmbryys isch si 1997 fir iri Roll vu dr Hana in The English Patient (Der englische Patient) (1996) in dr Kategory Beschti Nääbedaarstelleri mit em Oscar uuszaichnet woore. Fir d Laischtig im Film Chocolat (Chocolat – Ein kleiner Biss genügt) isch si 2000 fir e andere Oscar nominiert (beschti wyybligi Hauptroll) nominiert gsii. Im Dezämber 2018 isch
D Lilith Stangenberg (* 14. Augschte 1988 z Berlin) isch e dytschi Schauspiileri. Dr Stangenberg isch z Berlin-Kreuzberg ufgwagse. Iri Eltere hän zue dr linke Huusbsetzerszeene gheert. Si isch uf di Frei Waldorfschuel Kreuzberg gange, wu si au Russisch gleert het un wu si ne Praktikum driiber in eme Chinderhaim z St. Petersburg gmacht het. D Stangenberg het siri Laufbahn as Schauspiileri am P14 Jugendtheater vu dr Volksbühne Berlin aagfange. Ohni Schauspiiluusbildig isch si nocherdani am Theater Baasel un am Schauspiil Hannover engaschiert woore un isch vu 2009 bis 2012 im Ensemble vum Schauspiilhuus Züri gsii. Glyychzytig het si au mit Rolle in Film un Färnsee aagfange. 2010 isch si vu dr Fachzytschrift Theater heute zur Noowugsschauspiileri vum Joor uusgweelt woore. Vu 2012 bis 2016 het si zum Ensemble vu dr Volksbühne Berlin am Rosa-Luxemburg-Blatz gheert. As Filmschauspiileri het mer d Stangenberg vor allem in dr meefach uuszaichnete Hauptroll im Spiilfilm Wild vu dr Nicolette Krebitz chännegleert, wu si ne junig Frau din gspiilt het, wu ne Bezieig zue me Wolf yygoot. Im Oktoober 2018 het si im Fäärnseefilm Tatort: Blut d Episoodehauptroll vun erer Frau gspiilt, wu an ere Liechtallergy lyydet un glaubt, ass si ne Vampir sei. In
D Christine Tröstrum (* 1972 z Raveschburg) isch e dytschi Mänätscheri in dr Filmbrangsche. Syt 2008 stoht si an dr Spitz v Berlinale Talents. D Christine Tröstrum het z Berlin Kultur- un Theaterwisseschaft / Kulturälli Kommunikazioon studiert un het au no ne Qualifikazioon as sischteemischi Berooteri fir Organisazioonsentwicklig un Veränderigsmänätschmänt gmacht. Bis 2000 het si fir verschiideni Filmfeschtiwäl z Marseille, z Dibenga un z Augschburg gschafft. Zuesätzli isch si zwische 1998 un 2000 Projäktmänätscheri bim Europäische Filmzäntrum z Babelsberg. Unter anderem het si deert s Pilootprojäkt CyberCinema glaitet. Deert isch s um en eläktroonische Kopieversand un di eläktroonisch Verdailig vu europäische Film iber Satellite in Filmtheater gange. Zwische 2000 un 2005 isch si bim Medienboard Berlin-Brandenburg fir d Medienwoche (hite Media Convention) verantwoortli gsii, un bis 2004 isch si Projäktlaiteri fir Cartoon Movie gsii, dr europäisch Koprodukzioänsmäärt fir Animazioonsfilm z Babelsberg. Syter anne 2004 schafft si im Rame vu dr Internazionaale Filmfeschtspiil Berlin fir Berlinale Talents. Im Septämber 2008 het si d Gsamtlaitig ibernuu, wu si si syter 2014 mit em Brogrammlaiter Florian Weghorn dailt. Si het d Dachmaarke Berlin Film Residencies mit iniziiert, wu vu dr Berlinale as Kooperazioonspaartneri unterstitzt wird. Kooperazioone mit em Uusland sin ere bsundersch wiichtig.
D Véronique Reymond (* 31. Meerz 1971 z Lausanne) isch e Schwyzer Schauspiileri, Draibuechautoori un Filmreschisseeri. Si schafft im Theater un au bim Film exklusiv mit dr Stéphanie Chuat. D Véronique Reymond het am Kunservatoorium z Lausanne un an dr Scuola Teatro Dimitri (Tessin) studiert. Mit dr Stéphanie Chuat, wu si chännt, syter ass si elf Johr alt isch, het si ne Chinder- un Juugedtheater grindet, d Compagnie Switch. Si hän zäme in e Hufe schwyzerische un franzeesische Theaterprodukzioone mitgwiirkt. Ire eerscht Schritt zum Film sin Video in ire Theaterstuck gsii. Anne 1999 het si aagfange Chuurzfilm schryybe un inszeniere. Ain vu däne Film, Berlin Backstage, isch in dr Berliner Philharmonie drait un 2004 fir dr Berlin Today Award bim Talent Campus vu dr Internazionaale Filmfeschtspiil Berlin nominiert woore. Anne 2005 hän si dr Dokumentarfilm Gymnase du soir, petites histoires, grandes études un 2009 Buffo, Buten & Howard, e Porträt vum amerikaanische Schriftsteller un Gloon Howard Buten gmacht. Anne 2010 het s Duo sy eerschte Kinofilm drait, La Petite Chambre (Das kleine Zimmer), mit em Michel Bouquet un dr Florence Loiret Caille in dr Hauptrolle. Dr Film isch 2010 fir dr Internazionaale Wettbewäärb vum Filmfeschtiwäl Locarno uusgweelt woore un het
D Stéphanie Chuat (* 1970 z Lausanne) isch e Schwyzer Schauspiileri, Draibuechautoori un Filreschisseeri. Si schafft as Reschisseeri zäme mit dr Véronique Reymond. D Stéphanie Chuat het am Kunservatoorium z Lausanne un an dr Scuola Teatro Dimitri (Tessin) studiert. Mit dr Véronique Reymond, wu si chännt, syter ass si elf Johr alt isch, het si ne Chinder- un Juugedtheater grindet, d Compagnie Switch. Si hän zäme in e Hufe schwyzerische un franzeesische Theaterprodukzioone mitgwiirkt. Anne 1999 hän si zäme aagfange Chuurzfilm schryybe un inszeniere. Ain vu däne Film, Berlin Backstage, isch in dr Berliner Philharmonie drait un 2004 fir dr Berlin Today Award bim Talent Campus vu dr Internazionaale Filmfeschtspiil Berlin nominiert woore. Anne 2005 hän si dr Dokumentarfilm Gymnase du soir, petites histoires, grandes études un 2009 Buffo, Buten & Howard, e Porträt vum amerikaanische Schriftsteller un Gloon Howard Buten gmacht. Anne 2010 het s Duo sy eerschte Kinofilm drait, La Petite Chambre (Das kleine Zimmer), mit em Michel Bouquet un dr Florence Loiret Caille in dr Hauptrolle. Dr Film isch 2010 fir dr Internazionaale Wettbewäärb vum Filmfeschtiwäl Locarno uusgweelt woore un het d Schwyz bi dr Oscar fir dr bescht främdsproochig Film verdrätte. Anne 2011 het La Petite
D Maren Ade (* 12. Dezämber 1976 z Charlsrue) isch e dytschi Filmreschisseeri, Draibuechautoori un Filmbroduzänti. Fir ire Spiilfilm Toni Erdmann het si dr Europäisch Filmbryys 2016 gwunne un isch unter anderem fir dr Oscar un dr Golden Globe nominiert gsii. Zäme mit dr Janine Jackowski un em Jonas Dornbach duet si d Filmprodukzioonsfirma Komplizen Film laite. D Maren Ade het ab 1998 an dr HFF München zeerscht Produkzioon un Meediewiirtschaft un speeter Spiilfilmreschy studiert. Anne 2001 het si zäme mit dr Janine Jackowski d Filmprodukzioonsfirma Komplizen Film grindet, wu si 2003 ire HFF-Abschlussfilm Der Wald vor lauter Bäumen dermit broduziert het. Dr Film isch uf e Hufe internazionaale Feschtiwäl zaigt woore un het unter anderem dr Speziaalbryys vu dr Jury vum Sundance Film Festival 2005 gwunne. Ir zweet Spiilfilm Alle anderen het sy Uuruffierig im Wettbewäärb vu dr Internazionaaale Filmfeschtspiil Berlin 2009 ghaa un isch deert mit em Große Bryys vu dr Jury un mit em Silberne Bäär fir d Birgit Minichmayr as Beschti Daarstelleri uuszaichnet woore. Alle anderen sin in iiber achtzeh Länder in dr Kino glofe. Fir ire dritt Spiilfilm, d Draagikumeedi Toni Erdmann, isch d Ade 2016 zum Wettbewäärb vu dr 69. Internazionaale Filfeschtspiil vu Canne
i7i12i13i15i15i16i17 Dè Baanhof Hattingè (Baddè) isch èn Abzwygbaanhof, wo diè Hattinger Vobindungskurvè vo dè Schwarzwaldbaan im Abschnitt Bhf. Ängè-Bhf. Immèdingè abzwygt. D Hattinger Vobindungskurvè vobindèt widderum dè Duttlinger Baanhof mit èm Hattinger Baanhof. Sit 1980 wörd dè Hattinger Baanhof im Personèvokeer nǜmmi bediènt. Dè Hattinger Baanhof lyt am Hattinger Sitèbach uff èrè Höchi vo 690 m NHN, wo vom Dorf Hattingè (öppè 840m NHN) obbè abbè chunnt. D Baanhof lyt also 150 m unterhalb un öppè 875 m weschtlich vum Dorfzèntrum èwäg. Dè Hattinger Sitèbach folgt sim Dal bis zuè dè Ymündung i d Donau, wo 1650 m nördlich vum Baanhof lyt. Im chlynè Sitèbächle wörd dört diè Uffgaab z deil, diè zitewys vosickèriti Donau z reanimyri. Au südlich Baanhof bassyrèd hǚdrologisch un geographischi gsää spannèndi Sachè, well dört diè Hauptwasserscheidi vom danubisch-rhenanischè Sischteem volauft. Äbbèso drǜfft sich dört s Donaudal un d Hegaualb bzw. s Hegau. Scheidè duèt sich s Wasser an èm Scheitelpungt, wo zmitts un obberhalb vum Hattinger Tunnel lyt, wôrènd dè Scheitelpungt vo dè Strèggi am Südchopf (unter m Strõßèbrüggle) vum Hattinger Baanhof z ligè chunnt. S Gleisfäld vum Hattinger Baanhof wörd ygraamt vum 180 m langè Möhringer Tunnel a dè Norduusfaart un èm 900 m
D Veronika Minder Grossenbacher (* 9. Februar 1948 z Spiez) isch e Schwyzer Kuratori, Dramaturgi un Filmreschiseeri. Ire Film «Katzenball» isch meefach uuszaichnet woore. D Minder isch z Spiez ufgwagse un deert vu 1955 bis 1967 uf d Primarschuel un d Sekundarschuel gange. No dr Matura Typ B z Inderlache het si vu 1967 bis 1976 an dr Uniwersitet Bärn Chunschtgschicht, klassischi Archeology un Publizischtik studiert un as Lic. phil. hist. abgschlosse. Ab 1977 het si bim gnosseschaftlige Schallblattelaade «Tribe Productions» z Bärn, z Soledurn un z Burgdorf gschafft. Vu 1981 bis 1988 isch si Mitinhaaberi vum «Spray Tutto» (speeter «Klima» un «Variato») mit Airbrush-Aarbete gsii. Si het Kunzärt, Moodischaue un Multi-Media-Veraastaltige z Bärn un z Züri organisiert. Vu 1988 bis 1997 het si d Gschäft vum «Kellerkino» z Bärn glaitet. Si het im Lauf vu dr Joor Filmzykle, Sunderveraastaltige un Kino-Dräffe un verschiideni Veraastaltige iniziiert:: «FrauenFilmTage Schweiz» (NouvElles), «Die Zauberlaterne» (Kinderfilmklub, Sektion Bern), un anne 1996 zäme mit em Patrik Martinez s Lesbisch-schwul Filmfestival «Queersicht». Derzu isch si im Voorstand vum Schwyizerische Studiofilm-Verband Cinélibre gsii. Ab 1999 het si wider as freii Kulturvermittleri gschafft. Si verschiideni Veraastaltige im Kulturberaich organisiert un duuregfiert, unter anderem Film- un Videoraie (Cinématte, Dampfzentrale,